\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 Bruk av underleverandører (underentreprenør og**

**innleie) - krav om forhåndsgodkjennelse**

UE kan ikke, uten skriftlig samtykke fra E, inngå avtale med underleverandør på kontrakten. E kan bare nekte å godkjenne underleverandør der han har saklig grunn.

E kan uansett nekte å godkjenne flere enn ett ledd underentreprenør under UE.

Ved vesentlig mislighold kan E heve kontrakten. Før heving kan iverksettes skal byggherren skriftlig ha gitt UE en rimelig frist til å rette forholdet, med varsel om heving hvis så ikke skjer.

UEs bruk av enkeltpersonforetak skal begrunnes skriftlig. Bruk av bemanningsselskap er underlagt arbeidsmiljøloven, herunder kravet om likebehandling i § 14-12a.

Ved inngåelse av kontrakter om underentreprise som overstiger en verdi på kr 500.000 eks. mva skal UE fremlegge skatteattest, jf. forskrift om offentlige anskaffelser. Fra underentreprenører med forretningsadresse i andre EØS-land enn Norge, skal det fremlegges tilsvarende attest. UE skal uten ugrunnet opphold fremlegge skatteattesten for E. Dersom attesten ikke fremlegges eller viser restanser som ikke er ubetydelige, kan E kreve at underentreprenøren skiftes ut uten omkostninger dersom forholdet ikke rettes innen en rimelig frist, gitt ved skriftlig varsel.

**2 Forhåndsinnmelding av arbeidstakere**

UE skal forhåndsinnmelde alle arbeidstakere (ansatte og innleide) til byggeplassens prosjektledelse før oppmøte.

**Elektroniske oversiktslister**

UE skal bidra med daglig oppdaterte elektroniske oversiktslister over egne ansatte og eventuelle innleide arbeidstakere på byggeplassen etter Es anvisninger.

1. **Rapporteringsplikt til Sentralskattekontoret for utenlandssaker**

Kontrakt gitt til utenlandsk underleverandør (underentreprenør og innleie), og alle arbeidstakere på slik kontrakt, skal rapporteres til Sentralskattekontoret for utenlandssaker i henhold til lov om skatteforvaltning § 7-6. UE er ansvarlig for at slik rapportering skjer. UE skal uten ugrunnet opphold dokumentere at rapporteringsplikten er oppfylt ved kopi av innmeldingsskjema eller kvittering fra Altinn.

**4 HMS-kort**

Alle arbeidstakere skal bære lett synlig et godkjent HMS-kort utstedt av Arbeidstilsynet. Ordrebekreftelse, søknadsskjema ol aksepteres ikke som HMS-kort. Arbeidstakere som ikke har slikt HMS-kort vil bli bortvist fra byggeplassen.

1. Krav til lønns- og arbeidsvilkår

UE er ansvarlig for at egne ansatte og ansatte hos underleverandører (underentreprenør og innleie) har lønns- og arbeidsvilkår i henhold til:

* Forskrift om allmenngjort tariffavtale.
* Forskrift om lønns- og arbeidsvilkår i offentlige kontrakter av 8. februar 2008 der denne kommer til anvendelse. På områder som ikke er dekket av forskrift om allmenngjort tariffavtale, skal lønns- og arbeidsvilkårene være i henhold til landsomfattende tariffavtale for den aktuelle bransje. Med lønns- og arbeidsvilkår menes bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.

UE plikter på forespørsel å dokumentere lønns- og arbeidsvilkårene for egne arbeidstakere og arbeidstakere hos eventuelle underleverandører. Opplysningene skal dokumenteres ved blant annet kopi av arbeidsavtale, lønnsslipp, timelister og arbeidsgiverens bankutskrift. Dokumentasjonen skal være på personnivå og det skal fremgå hvem den gjelder.

Ved brudd på kravene til lønns- og arbeidsvilkår skal UE rette forholdet. Der bruddet har skjedd hos en underleverandør er rettingsplikten begrenset til krav som er fremmet skriftlig innen tre måneder etter lønnens forfallsdato, både for krav som følger av allmenngjort tariffavtale og landsomfattende tariffavtale. De vilkår og begrensninger som følger av lov om allmenngjøring av tariffavtaler m.v. av 4. juni 1993 § 13 skal gjelde i begge disse tilfellene.

E har rett til å holde tilbake et beløp tilsvarende ca. to ganger innsparingen for arbeidsgiveren. Tilbakeholdsretten opphører så snart retting etter foregående ledd er dokumentert. Vesentlig mislighold av lønns- og arbeidsvilkår hos UE kan påberopes av E som grunnlag for heving, selv om UE retter forholdene.

Dersom bruddet har skjedd hos en underleverandør, kan E på samme måte kreve at UE skifter ut underleverandøren. Dette skal skje uten omkostninger for E.

1. **Solidaransvar for lønn m.m.**

UE vil bli holdt økonomisk ansvarlig for alle kostnader som følge av utbetaling av lønnskrav både til ansatte hos UE og til ansatte hos UEs underleverandør (underentreprenør og innleie).

Den bedriften i kontraktskjeden som får krav fra arbeidstakere rettet mot seg etter ordningen om solidaransvar for lønn m.m. etter lov om allmenngjøring av tariffavtaler § 13, har plikt til skriftlig å informere de øvrige bedriftene snarest mulig og senest innen 14 dager etter at kravet er kommet frem.

Dersom E må oppfylle solidaransvaret, kan E søke regress hos UE eller UEs underleverandører for alle kostnader i forbindelse med kravet.

Dersom UE eller UEs underleverandører oppfyller solidaransvaret, er UE eller UEs underleverandører avskåret fra å kreve regress hos E.

**7 Internkontroll. Sikkerhet, helse og arbeidsmiljø (SHA)**

UE skal følge den til enhver tid gjeldende arbeidsmiljølov med tilhørende forskrifter, byggherrens SHA-plan og byggherrens eller koordinators anvisninger. UE plikter å ha et internkontrollsystem iht. forskrift om systematisk helse-miljø og sikkerhetsarbeid i virksomheter. Relevante deler av byggherrens SHA-plan skal innarbeides i, og følges opp gjennom, UEs internkontroll. Innarbeidingen skal skje slik at SHA-planens bestemmelser kan identifiseres.

Med mindre annet er avtalt, skal all kommunikasjon mellom nøkkelpersoner i prosjektet foregå på norsk. UE skal sørge for at arbeidstakerne han og eventuelle underleverandører benytter kan kommunisere på en slik måte at manglende kommunikasjon ikke utgjør en sikkerhetsrisiko. For å unngå at det skjer ulykker fordi ikke alle forstår informasjonen som blir gitt, gjelder følgende:

• Minst én av det utførende personell på ethvert arbeidslag skal kunne forstå og gjøre seg forstått på norsk eller engelsk. Dersom flere utfører oppdrag sammen, skal vedkommende i tillegg forstå og gjøre seg forstått på et språk alle de andre på arbeidslaget forstår og kan gjøre seg forstått på.

• Alle på byggeplassen skal forstå SHA-plan, sikkerhetsopplæring, HMS-rutiner, verneprotokoller, sikkerhetsinstrukser, SJA, sikkerhetsdatablader, bruksanvisning for verktøy og arbeidsutstyr, varselskilter mv. Materialet skal foreligge på det språk vedkommende arbeidstaker bruker som morsmål, såfremt arbeidstakeren ikke forstår informasjonen fullt ut på norsk eller engelsk.

Ved brudd på ovennevnte plikter har E rett til å stanse arbeidene i den utstrekning det anses nødvendig.

Vesentlig mislighold av ovennevnte plikter kan påberopes av E som grunnlag for heving. Før heving kan iverksettes skal E skriftlig ha gitt UE en rimelig frist til å rette forholdet, med varsel om heving hvis så ikke skjer.

Der slikt mislighold består i stadige brudd på pliktene, kan E heve selv om UE retter forholdene. E kan på samme måte kreve at UE skifter ut underleverandører (underentreprenør og innleie). Dette skal skje uten omkostninger for E.

**8 Stoffkartotek og risiko-/substitusjonsvurderinger**

UE skal ved bruk eller oppbevaring av kjemikalier som kan medføre helse- eller miljøskade levere sikkerhetsdatablader for aktuelle produkter til stoffkartoteket.

Hvis UE benytter et elektronisk stoffkartotek for prosjektet,

skal UE overføre lovpålagte sikkerhetsdatablader for sine produkter til E sitt elektroniske stoffkartotek.

Hvis UE ikke benytter et elektronisk stoffkartotek for prosjektet, skal UE opprette et forskriftsmessig stoffkartotek for helse- og miljøfarlige kjemikalier som brukes eller oppbevares på byggeplassen. Informasjonen skal være på norsk og oppdatert.

UE skal også gjennomføre lovpålagt risiko- og substitusjonsvurdering av egne produkter som kan medføre risiko for helse- eller miljøskade.

**9 Maskiner og arbeidsutstyr**

UE skal ha og følge opp krav til kompetanse for bruk av maskiner og arbeidsutstyr for egne ansatte og evt. innleide arbeidstakere, samt nødvendige rutiner for kontroll av egne maskiner og arbeidsutstyr. Dokumentasjon fremlegges E på forlangende. Rutiner for bruk av felles maskiner/arbeidsutstyr (stillas, kran etc.) tas fortløpende opp i fremdriftsmøter, koordineringsmøter og/eller vernemøter.

**10 Krav om betaling til bank**

Lønn og annen godtgjørelse til egne ansatte, ansatte hos underleverandører (underentreprenør og innleie) skal utbetales til konto i bank.

**11 Krav om faglærte håndverkere**

Ved utførelsen av kontraktarbeidet skal, med mindre annet er avtalt, minimum 40 % av arbeidede timer innenfor bygg- og anleggsfagene (de fag som omfattes av utdanningsprogrammet for bygg- og anleggsteknikk samt anleggsgartnerfaget) samlet utføres av personer med fagbrev, svennebrev eller dokumentert fagopplæring i henhold til nasjonal fagopplæringslovgivning eller likeverdig utenlandsk fagutdanning. Det skal være fagarbeidere i alle ovennevnte fag. Kravet kan med mindre annet er avtalt også oppfylles ved at arbeidede timer er utført av personer som er under systematisk opplæring og er oppmeldt etter kravene i Praksiskandidatordningen, jf. opplæringslova § 3-5, eller etter tilsvarende ordning i annet EU/EØS-land. I enkeltpersonforetak uten ansatte gjelder ovenstående krav for eier.

UE skal etter kontraktsinngåelsen redegjøre for hvordan kravet vil bli oppfylt, samt jevnlig oversende bemanningsplaner og rapporter som viser oppfyllelsesgraden. Ved kontraktsavslutning skal det fremlegges oversikt over antall fagarbeidertimer. Timelister skal fremlegges på anmodning.

Dersom ovennevnte plikter misligholdes vesentlig, eller det er grunn til å tro at slikt mislighold vil inntre, kan byggherren stanse eller heve kontrakten. Før heving eller stansing kan iverksettes skal byggherren skriftlig ha gitt leverandøren en rimelig frist til å rette forholdet, med varsel om stansing eller heving hvis så ikke skjer.

**12 Lærlinger**

Ved utførelsen av kontraktsarbeidet skal, med mindre annet er avtalt, minimum 7 % av arbeidede timer innenfor bygg- og anleggsfagene samlet (de fag som omfattes av utdanningsprogrammet for bygg- og anleggsteknikk, samt anleggsgartnerfaget) utføres av lærlinger, jf. opplæringslova § 4-1. Kravet kan med mindre annet er avtalt delvis oppfylles ved at arbeidede timer er utført av personer som er under systematisk opplæring og er oppmeldt etter kravene i Praksiskandidatordningen, jf. opplæringslova § 3-5.

Utenlandske leverandører kan oppfylle kravet ved å benytte lærlinger som er tilknyttet offentlig godkjent lærlingordning i Norge eller tilsvarende ordning i opprinnelseslandet. Dersom opprinnelseslandet ikke har en lærlingordning, kan kravet oppfylles ved å benytte praksiselev fra en opplæringsordning i opprinnelseslandet.

Kravet kan oppfylles av UE og en eller flere av hans underleverandører.

UE skal etter kontraktsinngåelsen redegjøre for hvordan kravet vil bli oppfylt, samt jevnlig oversende bemanningsplaner og rapporter som viser oppfyllelsesgraden. Ved kontraktsavslutning skal det fremlegges oversikt over antall lærlingetimer. Timelister skal fremlegges på anmodning.

Dersom UE mener at vilkårene for unntak fra lærlingekrav i forskrift om plikt til å stille krav om bruk av lærlinger i offentlige kontrakter § 9 er oppfylt, må UE dokumentere dette uten ugrunnet opphold.

Dersom ovennevnte plikter misligholdes vesentlig, eller det er grunn til å tro at slikt mislighold vil inntre, kan E stanse eller heve kontrakten. Før heving eller stansing kan iverksettes skal E skriftlig ha gitt UE en rimelig frist til å rette forholdet med varsel om stansing eller heving hvis så ikke skjer.

**13 Åpenhetsloven**

Dersom UE er omfattet av lov om virksomheters åpenhet og arbeid med grunnleggende menneskerettigheter og anstendige arbeidsforhold (åpenhetsloven) plikter UE å gjennomføre aktsomhetsvurderinger og redegjøre for disse på eget nettsted. På forlangende skal UE gi E tilgang til selve aktsomhetsvurderingene.

Dersom UE ikke er omfattet av åpenhetsloven, plikter UE på Es forlangende, å levere informasjon om varekjøp og leverandørkjeder.

1. **StartBANK og skatte- og avgiftsinformasjon**

UE som er registrert i StartBANK skal før kontraktsinngåelsen opplyse E om bedriftens ID-nr i StartBANK. UE er ansvarlig for at all informasjon som er registrert i StartBANK til enhver tid er riktig.

UE som ikke er registrert i StartBANK plikter før kontraktsinngåelsen å fremlegge nedenstående dokumentasjon. UE er ansvarlig for at all fremlagt informasjon til enhver tid er riktig.

* Fullmaktsskjema for skatte – og avgiftsinformasjon

(SKAV)

* Regnskap for siste 3 år med tilhørende   
   revisjonsberetning.
* Sentral godkjenning
* Bekreftelse på at det er tegnet yrkesskade-,

ansvars- og prosjektforsikring.

* Oppdatert kredittvurdering fra godkjent   
   kredittvurderingsinstitusjon (ikke eldre enn 3   
   måneder).
* Bekreftelse på mva-registrering
* Bekreftelse på levert RF 1199 ved bruk av

utenlandske underleverandører

* Firmaattest
* Eventuell dokumentasjon av faglige kvalifikasjoner
* Dokumentasjon på godkjent opplæringsbedrift

**15 Mislighold av kontraktsforpliktelser – konsekvenser**

**for senere konkurranser**

Brudd på pliktene i denne kontrakten vil bli nedtegnet og kan få betydning i senere konkurranser, enten i kvalifikasjons- eller tildelingsomgangen i overensstemmelse med regelverket for offentlige anskaffelser.

**16 Revisjon/kontroll**

Byggherren, E, og ekstern revisor, kan gjennomføre revisjon hos UE og eventuelle underleverandører (UE og innleie) iperioden fra kontraktsinngåelse til byggherrens sluttfaktura er betalt for å undersøke om kontraktens krav blir oppfylt.

**17 Videreføring**

UE plikter å videreføre disse spesielle kontraktsbestemmelser i kontrakten med sine

underleverandører (underentreprenør og innleie) og disse igjen i eventuelle underliggende ledd.

**18 Ansvar**

UE skal holde E skadesløs for økonomiske konsekvenser E blir påført som følge av UEs eller UEs underleverandørers (underentreprenører og innleie) mislighold av forpliktelser som følge av disse spesielle kontraktsbestemmelsene eller kontraktsbestemmelser fra byggherren som er videreført.

Vedlegg 1:

**Fullmakt**

Herved gis

org. nr ………………….………….

firmanavn ……………………………………………………………………………..…………

fullmakt til å innhente opplysninger fra skatteetaten om skatte- og avgiftsmesige forhold

vedrørende:

org.nr ………………………………

firmanavn …………………………………………………………………………………………

Fullmakten gjelder opplysninger som er taushetsbelagte etter skatteforvaltningsloven kap. 3, forvaltningsloven § 13 og skatteoppkreverinstruksen § 2-2. Fullmakten er begrenset til opplysninger som fremgår av skjemaet ”Informasjon om skatte- og avgiftsforhold” og skjema for attest om restanser på skatt/avgift mv, RF-1244 Attest for skatt og merverdiavgift.

Den som blir gjort kjent med nevnte taushetsbelagte opplysninger, har selv plikt til å bevare taushet om disse opplysningene. Overtredelse av taushetsplikten kan medføre straff etter straffeloven § 209.

Fullmakten gjelder til (dato) ………………………………...

Sted ……………………………………..……..….…… Dato ……………………….……..…

…………………………………………… ……………………………………………….….…

Fullmaktsutsteder Navn med blokkbokstaver

……………….…………………………..

Stilling